b"\n_START_ARTICLE_\nComit\xc3\xa8 T\xc3\xa8cnic d'Ajuda als Refugiats Espanyols\n_START_SECTION_\nOrganitzaci\xc3\xb3\n_START_PARAGRAPH_\nEl seu director era el catedr\xc3\xa0tic Jos\xc3\xa9 Puche \xc3\x81lvarez (1895-1979) i els vocals eren Josep Carner i Puig-oriol (cultura), Agust\xc3\xadn Millares Carlo (educaci\xc3\xb3), Mart\xc3\xadn D\xc3\xadaz de Coss\xc3\xado (projectes agraris i industrials), Joaqu\xc3\xadn Lozano Rabad\xc3\xa1n (hisenda) i Lu\xc3\xads Guill\xc3\xa9n Guardiola (finances), director de la 'Financiera Industrial Agr\xc3\xadcola S.A. (FIASA). La seu era al carrer Sinaloa, 56 de Ciutat de M\xc3\xa8xic i Carlos Velo Cobelas en fou nomenat secretari general. Comptava amb uns 60 funcionaris._NEWLINE_El finan\xc3\xa7ament provenia de la presid\xc3\xa8ncia de la segona rep\xc3\xbablica a l'exili a trav\xc3\xa9s d'agents de confian\xc3\xa7a organitzats pel ministre d'hisenda Francisco M\xc3\xa9ndez Aspe, com Julio \xc3\x81lvarez del Vayo i Demetrio Delgado Torres i amb la conniv\xc3\xa8ncia del president del Banc de M\xc3\xa8xic i de l'ambaixador mexic\xc3\xa0 als Estats Units.\n_START_SECTION_\nActivitats\n_START_PARAGRAPH_\nEl CTARE actuava sobre el terreny a M\xc3\xa8xic i se li havia encomanat no solament de la recepci\xc3\xb3 i allotjament dels refugiats en aquest pa\xc3\xads sin\xc3\xb3 tamb\xc3\xa9 de procurar-los un mitj\xc3\xa0 de subsist\xc3\xa8ncia, establint per a aix\xc3\xb2 una s\xc3\xa8rie d'inversions que resultessin beneficioses i profitoses per a l'economia mexicana. Per aix\xc3\xb2 va desplegar tot un programa d'inversions en m\xc3\xbaltiples iniciatives empresarials agr\xc3\xadcoles, industrials, culturals i educatives que venien a respondre als anhels del president L\xc3\xa1zaro C\xc3\xa1rdenas._NEWLINE_El seu Comit\xc3\xa8 T\xc3\xa8cnic es va encarregar de rastrejar les possibilitats de dur a terme una inversi\xc3\xb3 productiva al pa\xc3\xads, col\xc2\xb7laborant amb les autoritats mexicanes per tal que les empreses iniciades pel Comit\xc3\xa8 no obstaculitzen en compet\xc3\xa8ncia amb ind\xc3\xbastries locals i s'inclo\xc3\xafen dins dels plans de desenvolupament previstos per a M\xc3\xa8xic. la majoria dels projectes, per\xc3\xb2, no reeixiren._NEWLINE_Entre els projectes econ\xc3\xb2mics iniciats pel CTARE destaquen l'Hacienda Santa Clara, a l'estat de Chihuahua, de 140.000 hect\xc3\xa0res, per\xc3\xb2 que result\xc3\xa0 ser poc productiva i fou tancada en 1945; Talleres Vulcano SA, venuda en 1942 per deutes; Industrias Qu\xc3\xadmico-Farmac\xc3\xa9uticas Americanas (IQFA), que continu\xc3\xa0 fins als anys seixanta; Editorial S\xc3\xa9neca SA, dirigida per Jos\xc3\xa9 Bergam\xc3\xadn, tancada en 1948; Tallers d'Impremta \xc2\xabLa Industria Gr\xc3\xa1fica\xc2\xbb, tancada l'estiu de 1941, i la financera FIASA. En total donaren feina a 599 exiliats._NEWLINE_Tamb\xc3\xa9 s'encarreg\xc3\xa0 de diversos projectes educatius com l'Instituto Luis Vives i el Patronato Cervantes."